Bruselj, 13.10.2004

SEK(2004) 1235 končno

AMANDMA št. 1 K PREDHODNEMU PREDLOGU PRORAČUNA ZA LETO 2005

ZVEZEK 1SPLOŠNO POROČILO O PRIHODKIHZVEZEK 4POROČILO O PRIHODKIH IN ODHODKIH PO POSTAVKAHRazdelek III - Komisija

(predložena s strani Komisije)

AMANDMA št. 1 K PREDHODNEMU PREDLOGU PRORAČUNA ZA LETO 2005

ZVEZEK 1 SPLOŠNO POROČILO O PRIHODKIH ZVEZEK 4 P OROČILO O PRIHODKIH IN ODHODKIH PO POSTAVKAH Razdelek III - Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe,

Evropska komisija s tem proračunskemu organu predstavlja Amandma št. 1 k predhodnemu predlogu proračuna za leto 2005 iz razlogov, ki so podani v obrazložitvenem memorandumu.

***

VSEBINA

1. Uvod 4

2. Postavka 7 – Predpristopna strategija 5

2.1 Finančna podpora za spodbujanje gospodarskega razvoja turško ciprske skupnosti 5

2.2 Predpristopna strategija za Hrvaško 6

3. Postavka 4 – Zunanji ukrepi 8

3.1 Odnosi z zahodnim Balkanom 8

4. Postavka 2 – PEACE II 9

5. Postavka 5 – OPOCE - CORDIS 10

6. Drugo 12

6.1 Varovanje zdravja in varstvo potrošnikov (zunanji ukrepi) 12

6.2 Sodelovanje Švice v programih Skupnosti 12

6.3 Tehnični popravki 12

PREGLEDNA TABELA POSTAVK FINANČNE PERSPEKTIVE 13

Tehnična Priloga – Pravne podlage, sprejete od predhodnega predloga proračunaza leto 2005 14

SPLOŠNO POROČILO O PRIHODKIH

POROČILO O PRIHODKIH IN ODHODKIH PO POSTAVKAH

Splošno poročilo o prihodkih in poročilo o prihodkih in odhodkih po postavkah sta dostavljena ločeno preko sistema SEI-BUD. Jezikovna verzija splošnega poročila o prihodkih in poročila o prihodkih in odhodkih po postavkah je priložena kot vzorčni proračunski aneks.

OBRAZLOŽITVENI MEMORANDUM

1. UVOD

T a amandma št. 1 k predhodnemu predlogu proračuna za leto 2005 pokriva naslednje elemente:

- Zahtevek za dodatna odobrena proračunska sredstva iz postavke 7 finančne perspektive za financiranje dejavnosti, ki spodbujajo gospodarski razvoj turško ciprske skupnosti.

- Zahtevek za dodatna odobrena proračunska sredstva iz postavke 7 finančne perspektive za financiranje predpristopne strategije za Hrvaško.

- Odpravo odobrenih proračunskih sredstev, ki so bila prvotno predvidena za Hrvaško v okviru programa CARDS v postavki 4 finančne perspektive.

- Predlog za podaljšanje programa PEACE II, da zajame obdobje 2005-2006. Tako bi ga uskladili z drugimi strukturnimi ukrepi.

- Predlog, da Urad za publikacije (OPOCE) prevzame dejavnosti in mesta, povezana z CORDIS (Služba Skupnosti za informacije o raziskavah in razvoju), ki so predhodno pripadala GD ENTR.

- Oblikovanje novega proračunskega člena, s katerim bi omogočili pristop Evropske skupnosti k Mednarodni konvenciji za varstvo novih rastlinskih vrst (UPOV).

- Posodobitev prihodkov v okviru švicarske pridružitve k uporabi schengenske ureditve in sistema Eurodac.

- Številne tehnične popravke pripomb k proračunu, da bi upoštevali pravne podlage, ki so bile sprejete od predstavitve predhodnega predloga proračuna 2005.

Razpoložljiva stopnja iz postavke 7 predhodnega predloga proračuna za leto 2005 znaša 1 616 milijonov EUR. Komisija predlaga, da se del te stopnje uporabi za dodatne odobritve za prevzem obveznosti, ki znašajo 219 milijonov EUR za financiranje posebnega programa za turško ciprsko skupnost (114 milijonov EUR) in predpristopne strategije za Hrvaško (105 EUR). Potrebne dodatne ustrezne odobritve plačil znašajo 45,24 milijonov EUR (26,84 milijonov EUR in 18,4 EUR v tem zaporedju).

Vključitev Hrvaške v postavko 7 pomeni odpravo predvidenih proračunskih sredstev za Hrvaško iz postavke 4, ki znašajo 65 milijonov EUR za odobritve za prevzem obveznosti in 10 milijonov EUR za odobritve plačil. Predlaga se sprememba ustreznih proračunskih postavk, da bi zmanjšali te zneske. To pomeni ustrezno zmanjšanje zahtevanih zneskov z instrumentom prilagodljivosti.

Podaljšanje programa PEACE II za nadaljnji dve leti bo v tem instrumentu zahtevalo le spremembo odobrenih sredstev za prevzem obveznosti za leto 2005. Skupni znesek, ki mora biti dan na razpolago, znaša 60 milijonov EUR, od katerih je 36,6 milijonov EUR iz ESRR in 23,4 milijonov EUR iz ESS. To povečanje je omogočila stopnja iz postavke 2, ki je nastala s koncem upravičenosti Irske do Kohezijskega sklada. Skladno s tem namerava Komisija prilagoditi ustrezne podpostavke v ločenem predlogu.

Kot informacijska platforma za raziskave in inovacije se CORDIS obravnava kot dragoceno dopolnilo javnim službam, ki jih že ponuja Urad za publikacije, „predhodni“ prenos CORDIS-a pa je bil dogovorjen med obema zadevnima službama, z veljavnostjo od 1. maja 2004. Da bi CORDIS zagotovo vključili v OPOCE, so potrebne spremembe kadrovskega načrta (18 delovnih mest) in prenos odobrenih proračunskih sredstev.

2. POSTAVKA 7 – PREDPRISTOPNA STRATEGIJA

2.1 Finančna podpora za spodbujanje gospodarskega razvoja turško ciprske skupnosti

Zahtevek za dodatna odobrena proračunska sredstva temelji na zahtevi Sveta z dne 26. aprila 2004 po izvajanju paketa 259 milijonov EUR, ki je bil v finančni perspektivi v letih 2004 -2006 prvotno določen za postavke 1, 2 in 3 v primeru političnega dogovora med obema ciprskima skupnostma, v skladu s tabelo 1b revidirane finančne perspektive[2]. Po pozitivnem volilnem izidu turško ciprske skupnosti o predlogu ZN o pomiritvi, je Svet pozval k prekinitvi izolacije turško ciprske skupnosti ter k pospešitvi ponovne združitve Cipra s spodbujanjem gospodarskega razvoja turško ciprske skupnosti. Svet je Komisijo povabil, da s tem namenom predstavi razumljive predloge, s posebnim poudarkom na gospodarskem povezovanju otoka ter izboljšanju stikov med obema skupnostma ter z EU.

Komisija je 7. julija 2004 sprejela predlog za Uredbo Sveta o ustanovitvi instrumenta finančne podpore za spodbujanje gospodarskega razvoja turško ciprske skupnosti[3]. Komisija je predlagala financiranje te posebne in začasne pomoči iz postavke 7, saj (1) nobena od obstoječih postavk finančne perspektive natančno ne pokriva predvidenih stroškov, ki so namenjeni na področja države članice, kjer vlada ne izvaja učinkovitega nadzora in kjer se pravni red Skupnosti ne uporablja, ter (2) se bo večina dejavnosti močno osredotočila na pomoč s približevanjem pravnemu redu Skupnosti, podobno predpristopnim dejavnostim, financiranim pod postavko 7.

Predlagani profil odobrenega proračuna za celoten paket znaša 6 milijonov EUR za leto 2004, 114 milijonov EUR za leto 2005 in 139 milijonov EUR za leto 2006. Predhodni predlog, ki spreminja proračun št. 9/2004 v splošni proračun za leto 2004, zahteva ustanovitev dveh proračunskih postavk in 6 milijonov EUR za leto 2004. Komisija zdaj vključuje v predhodni predlog proračuna za leto 2005 nove postavke in zahteva dodatne kredite, načrtovane za leto 2005, ki znašajo 114 milijonov EUR za odobritve za prevzem obveznosti in 26,84 milijonov EUR za odobritve plačil, v skladu z izkazom stanja, priloženem zakonodajnemu predlogu.

Krediti iz leta 2005 se bodo uporabili za financiranje pripravljalnih del, ki se bodo začela v letu 2004:

projekti, določeni v okviru študij izvedljivosti na prioritetnih področjih kot so varovanje okolja, infrastruktura, kmetijstvo ter storitve na ravni občin in lokalnih skupnosti,

projekti za spodbujanje sprave med obema skupnostma,

kratkoročna tehnična pomoč, ki jo bo zagotavljal urad TAIEX na področju približevanja pravnemu redu Skupnosti: notranji trg, carinska unija, davki, energija, varovanje okolja, transport, kmetijstvo, pravosodje in notranje zadeve.

S tem amandmajem se predlaga, da se novim proračunskim postavkam, ustvarjenim znotraj Spremembe proračuna št. 9/2004, dodeli 114 milijonov EUR za odobritve za prevzem obveznosti in 26,84 milijonov EUR za odobritve plačil kot sledi:

Točka 22 01 04 07 „Finančna podpora za spodbujanje gospodarskega razvoja turško ciprske skupnosti – Stroški upravnega poslovodenja“: 3 640 000 EUR za odobritve za prevzem obveznosti in odobritve plačil.

Člen 22 02 11 „Finančna podpora za spodbujanje gospodarskega razvoja turško ciprske skupnosti“: 110 360 000 EUR za odobritve za prevzem obveznosti in 23 200 000 za odobritve plačil.

Predlaga se tudi sprememba pripomb k proračunu naslednjih proračunskih postavk:

Točka 22 01 04 05 „Dejavnosti Urada za izmenjavo informacij o tehnični pomoči (TAIEX) v okviru predpristopnih instrumentov – Stroški upravnega poslovodenja“: Da bi ustrezali operativnim potrebam turško ciprske skupnosti, je potrebno predvideti povišanje pragov izdatkov za začasno pomožno osebje na sedežu z 2 200 000 EUR na 2 500 000 EUR.

Točka 22 01 04 07 „Finančna podpora za spodbujanje gospodarskega razvoja turško ciprske skupnosti – Stroški upravnega poslovodenja“: Da bi pokrili morebitno neposredno izvedbo paketa s strani Komisije, je potrebno zagotoviti izdatke za začasno pomožno osebje na sedežu, omejeno na 3 000 000 EUR. Ta nova podomejitev za omejeno število zaposlenih na sedežu se predlaga za spremljanje upravljanja z gradivi in dokumenti na sedežih, saj poseben politični položaj na območju severnega Cipra ne dovoljuje ustanovitve delegacije. Po opredelitvi je njihova narava prehodna in začasna in v glavnem povezana z neposrednim upravljanjem izvajanja tega novega programa. Predlaga se dopolnitev pripomb k proračunu, ki jih je uvedla Sprememba proračuna št. 9/2004 z odstavkom o pomožnem osebju. V primeru, da bo mandat Evropske agencije za obnovo (EAR) podaljšan za izvrševanje pomoči, se bo s tem zmanjšala potreba po pomožnem osebju na sedežu.

Člen 22 02 11 „Finančna podpora za spodbujanje gospodarskega razvoja turško ciprske skupnosti“: Da bi pokrili možnost uporabe Evropske agencije za obnovo (EAR), če Komisija predlaga podaljšanje mandata Agencije za izvrševanje dela paketa, zakonodajni organ pa se s podaljšanjem strinja, se predlaga dopolnitev pripomb k proračunu, uvedenih s Spremembo proračuna št. 9/2004 z odstavkom glede EAR.

2.2 Predpristopna strategija za Hrvaško

Ta sprememba k predhodnemu predlogu proračuna za leto 2005 izhaja iz sklepa Evropskega sveta, sklenjenega junija lani, o sprejetju Hrvaške kot države kandidatke za članstvo in začetku pristopnega procesa[4], ki je sledil pozitivnemu mnenju in priporočilu Komisije. Evropski svet se je odločil, da skliče dvostransko medvladno konferenco s Hrvaško v začetku leta 2005, da bi začeli pogajanja in je zaprosil Komisijo, da pripravi predpristopno strategijo, vključno s potrebnimi finančnimi instrumenti[5].

Nadalje je k tej prošnji Komisija pripravila zakonodajni predlog za vključitev Hrvaške kot upravičenke do trenutnih predpristopnih instrumentov PHARE, ISPA in SAPARD in predlaga financiranje ustreznih predpristopnih stroškov iz postavke 7 finančne perspektive. Predlagana vključitev Hrvaške v postavko 7 je v skladu z revizijo finančne perspektive[6] z dne 19. maja 2003, ki navaja: „Evropski parlament in Svet lahko na predlog Komisije odločita o vključitvi drugih držav kandidatk v postavko 7“.

V letu 2005 bodo dodatna odobrena proračunska sredstva zahtevana le po programu PHARE in ISPA. Ob upoštevanju potrebnega časa za vzpostavitev popolnoma decentraliziranega izvajalskega sistema, potrebnega za SAPARD, bodo odobrena proračunska sredstva za SAPARD zahtevana šele leta 2006. Hrvaška bo nadaljevala s sodelovanjem pri regionalnem programu CARDS, financiranem iz člena 19 07 01, z namenom, da podpre izvrševanje Stabilizacijsko-pridružitvenega procesa (SAP) za spodbujanje stabilnosti in miru na območju zahodnega Balkana.

Komisija je ocenila, da znaša potreben znesek za dva predpristopna instrumenta v letu 2005 105 milijonov EUR za odobritve za prevzem obveznosti in 18,4 milijonov EUR za odobritve plačil v zvezi s temi novimi obveznostmi. Da bi PHARE lahko nadaljeval z delom, ki ga je že začel CARDS – tj. spodbujanje kopenhagenskih političnih meril, pomoč Hrvaški pri uskladitvi s pravnim redom Skupnosti, ojačitev upravne in pravosodne zmogljivosti – in za pripravo strukturnih skladov po pristopu, je zahtevanih okoli 80 milijonov EUR obveznosti. Odobrena proračunska sredstva za PHARE se bodo uporabila za financiranje nacionalnega programa za Hrvaško pod glavno proračunsko postavko PHARE, poleg tega pa tudi za financiranje projektov pod TAIEX-om, čezmejno sodelovanje in vzporedne programe. Za ISPA je za odobritve za prevzem obveznosti zahtevanih okoli 25 milijonov EUR za sofinanciranje tehnične pomoči in infrastrukturnih projektov ter za pripravo na kohezijske sklade po pristopu. Del teh odobrenih proračunskih sredstev se bo uporabil za kritje stroškov potrebne upravne podpore, ki jo narekujejo programi.

Zato se s tem amandmajem predlaga povečanje zadevnih proračunskih postavk na 105 milijonov EUR za odobritve za prevzem obveznosti in 18,4 milijonov EUR za odobritve plačil, ki se razdelijo kot sledi:

Točka 13 01 04 02 „Instrument strukturnih politik v predpristopnem obdobju (ISPA) – Stroški upravnega poslovodenja“:

400 000 EUR za odobritve za prevzem obveznosti in 400 000 EUR za odobritve plačil.

Točka 13 05 01 01 „Instrument strukturnih politik v predpristopnem obdobju (ISPA)“:

24 600 000 EUR za odobritve za prevzem obveznosti (brez dodatnih odobritev plačil).

Točka 22 01 04 01 „Predpristopna pomoč za države srednje in vzhodne Evrope – Stroški za upravno poslovodenje“:

2 200 000 EUR za odobritve za prevzem obveznosti in 2 200 000 EUR za odobritve plačil. Ti krediti se bodo v večini uporabili za financiranje stroškov začasnega pomožnega osebja v delegaciji.

Točka 22 01 04 05 „Dejavnosti Urada za izmenjavo informacij o tehnični pomoči (TAIEX) v okviru predpristopnih instrumentov – Stroški upravnega poslovodenja“:

300 000 EUR za odobritve za prevzem obveznosti in 300 000 EUR za odobritve plačil.

Člen 22 02 01 „Predpristopna pomoč za države srednje in vzhodne Evrope“:

60 500 000 EUR za odobritve za prevzem obveznosti in 12 100 000 EUR za odobritve plačil.

Člen 22 02 02 „Čezmejno sodelovanje za srednjo in vzhodno Evropo“:

10 000 000 EUR za odobritve za prevzem obveznosti in 2 000 000 EUR za odobritve plačil.

Člen 22 02 06 „Dejavnosti Urada za izmenjavo informacij o tehnični pomoči (TAIEX) v okviru predpristopnih instrumentov“:

1 000 000 EUR za odobritve za prevzem obveznosti in 200 000 EUR za odobritve plačil.

Člen 22 02 10 „Predpristopni večdržavni vzporedni programi“:

6 000 000 EUR za odobritve za prevzem obveznosti in 1 200 000 EUR za odobritve plačil.

Predlaga se tudi sprememba pripomb k proračunu iz naslednjih proračunskih postavk 05 05 01, 05 05 01 01, 13 05 01, 13 05 01 01 in 22 02 02 za prilagoditev geografske pokritosti.

3. POSTAVKA 4 – ZUNANJI UKREPI

3.1 Odnosi z zahodnim Balkanom

Vključitev Hrvaške v postavko 7 pomeni, da se zneski, ki so bili prvotno predvideni v postavki 4 za pomoč tej državi, odštejejo. Komisija je načrtovala 65 milijonov EUR za odobritve za prevzem obveznosti in 10 milijonov EUR za odobritve plačil po členu 19 07 01 „Pomoč za države zahodnega Balkana“ in točki 19 01 04 08 „Pomoč za države zahodnega Balkana – Stroški upravnega poslovodenja“. Zato Komisija skladno s tem predlaga zmanjšanje ustreznih proračunskih postavk.

Znesek 65 milijonov EUR za odobritve za prevzem obveznosti, odštet od postavke 4, mora skupni znesek za postavko 4 zmanjšati s 5 234 milijonov EUR na 5 169 milijonov EUR.

Zato se s tem amandmajem predlaga sprememba zadevnih proračunskih postavk z odštetjem naslednjih zneskov:

Točka 19 01 04 08 „Pomoč za države zahodnega Balkana – Stroški upravnega poslovodenja“:

–2 500 000 EUR za odobritve za prevzem obveznosti in –2 500 000 EUR za odobritve plačil.

Člen 19 07 01 „Pomoč za države zahodnega Balkana“:

–62 500 000 EUR za odobritve za prevzem obveznosti in –7 500 000 EUR za odobritve plačil.

4. POSTAVKA 2 – PEACE II

UTRDITEV MIROVNEGA PROCESA NA SEVERNEM IRSKEM, H KATEREMU JE PROGRAM PEACE II MED OBDOBJEM 2000-2004 POMEMBNO PRISPEVAL, šE VEDNO ZAHTEVA FINANčNO POMOč EVROPSKE unije za preostalo obdobje finančne perspektive 2000-2006. V zvezi s tem je Evropski svet 17. in 18. junija 2004 povabil Komisijo, da preuči možnost uskladitve intervencij programa PEACE II z drugimi strukturnimi ukrepi, ki se končajo leta 2006, vključno z njihovimi finančnimi posledicami.

Zaradi posebne narave podpostavke „strukturni skladi“ v finančni perspektivi in odsotnosti stopnje pod to podpostavko, zahtevajo dodatni stroški za program PEACE II za leti 2005 in 2006 povišanje pragov zadevnih zneskov za odobrena sredstva za prevzem obveznosti iz podpostavke „strukturni skladi“. Ti zneski so predvideni v Uredbi Sveta št. […] o spremembi Uredbe ES št. 1260/1999 z dne 21. junija 1999 o splošnih določbah o Strukturnih skladih in se morajo prišteti k odobrenim sredstvom za prevzem obveznosti, ki so trenutno predvidena za podpostavko „strukturni skladi“.

V skladu s členom 2 Uredbe Sveta (ES) št. 1164/94 o ustanovitvi Kohezijskega sklada, je Komisija izvedla vmesni pregled upravičenosti. Uredba določa, da katera koli država članica, katere bruto nacionalni proizvod (BNP) na prebivalca, merjen po kupni moči, je večji od 90 % povprečja Skupnosti, ni več upravičena do pomoči iz sklada za nove projekte. Na tej osnovi je v vmesnem pregledu sklenjeno, da Irska od leta 2004 ni več upravičena do Kohezijskega sklada. V sporočilu Komisije Svetu in Evropskemu parlamentu so razložene finančne posledice izgube upravičenosti[7].

Člen 4 iste uredbe določa, da se v primeru, da država članica preneha izpolnjevati pogoje, sredstva za Kohezijski sklad ustrezno zmanjšajo. Zato je potrebno odobrena sredstva za prevzem obveznosti, predvidena za podpostavko „kohezijski sklad“ v postavki 2 finančne perspektive, zmanjšati za ustrezne zneske.

Zato Komisija predlaga naslednje prilagoditve, potrebne za nadaljevanje programa PEACE do konca trenutne finančne perspektive in prilagoditve, ki so potrebne zaradi izgube upravičenosti Irske do Kohezijskega sklada:

- povišanje pragov za odobrena sredstva za prevzem obveznosti podpostavke „strukturni skladi“, znižanje praga za podpostavko „kohezijski sklad“ in ustrezna prilagoditev pragov postavke 2 „strukturni ukrepi“ za leti 2005 in 2006, po cenah iz leta 1999;

- tehnična prilagoditev teh zneskov za leto 2005, skladno z razvojem cen in BND (bruto nacionalnega dohodka).

Skupni znesek, ki mora biti na voljo za nove odobritve za prevzem obveznosti v letu 2005 za program PEACE, znaša 60 milijonov EUR. Glede na podatke nacionalnih organov se prispevek Skupnosti k programu načrtuje le preko Evropskega sklada za regionalni razvoj in Evropskega socialnega sklada. Do dejanskega načrtovanja se je razdelitev skupnih prispevkov Skupnosti med ta dva sklada izračunala na podlagi obstoječega deleža vsakega sklada pri zneskih, načrtovanih med leti 2000 in 2004 (61 % in 39 %, v tem zaporedju za ESRR in ESS). To znaša 36,6 milijonov EUR za ESRR in 23,4 milijonov EUR za ESS. Za leto 2005 niso predvidene nove odobritve plačil, saj je v Strukturnem skladu običajen zamik enega ali več let med obveznostjo in začetkom plačila.

5. POSTAVKA 5 – OPOCE - CORDIS

Ta predlog sledi sporočilu K(2003)540 o dolgotrajni prisotnosti služb Komisije v Luksemburgu, odobrenemu 11. februarja 2003. Komisija je v svojem sklepu Urad za publikacije povabila k prevzemu dejavnosti in delovnih mest, povezanih z CORDIS (Služba Skupnosti za informacije o raziskavah in razvoju), ki so predhodno pripadala GD ENTR.

CORDIS je služba za publikacije, povezana z raziskovalnim programom, ki na svojih spletni strani izdaja najnovejše podatke o javnih razpisih, programih in trenutnih študijah. Nadalje, objavlja štiri revije CORDIS-ove focus družine, namreč „CORDIS focus glasilo“, „CORDIS focus dodatki“ (tematski dodatek), „CORDIS focus RTR rezultati“ (dodatek) in „CORDIS focus MSP dodatek“. Kot program podatkov za raziskave in inovacije se CORDIS obravnava kot dragoceno dopolnilo javnim službam, ki jih že ponuja Urad za publikacije.

„Predhodni“ prenos CORDIS-a je bil dogovorjen med obema zadevnima službama, z veljavnostjo od 1. maja 2004. Posledično je GD ENTR dal na voljo OPOCE-ju potrebno osebje, GD ENTR je dal OPOCE-ju poddelegacijo za proračun CORDIS-a za preostanek leta 2004.

Vendar dokončno povezovanje dejavnosti CORDIS-a zahteva spremembo predhodnega predloga proračuna za leto 2005. Sprememba vključuje spremembe kadrovskega načrta in načrtuje prenos odobrenih proračunskih sredstev.

Trenutno šteje enota CORDIS 18 delovnih mest, ki so plačana izključno iz operativnih sredstev Komisije. Od 18 delovnih mest, ki bodo prenesena, je 11 delovnih mest trenutno zasedenih, 7 delovnih mest pa je prostih. Predlaga se vključitev teh 18 delovnih mest v kadrovski načrt Urada za publikacije, v skladu s spodnjo tabelo.

Predlaga se prenos odobrenih proračunskih sredstev v višini 1 965 600 EUR iz proračuna Komisije za leto 2005 v proračun OPOCE za leto 2005. Plače so bile preračunane na osnovi trenutne zasedenosti delovnih mest. Ostale glavne razlike v primerjavi s predhodnim predlogom proračuna za leto 2005 so sprememba navzgor zneska za misije in sestanke ter prilagoditev navzdol stroškov nepremičnin in s tem povezanih stroškov.

Predlog za spremembo kadrovskega načrta Urada za publikacije

Kategorija in razredi | Predhodni predlog proračuna 2005 | AL 1/2005 | Rezultat |

Trajen | Sprememba | Trajen |

Delovna mesta | + (*) | Delovna mesta |

A*16 | 1 | 1 |

A*15 | 3 | 3 |

A*14 | 8 | 8 |

A*13 | 1 | 1 |

A*12 | 5 | 3 | 8 |

A*11 | 13 | 13 |

A*10 | 10 | 2 | 12 |

A*9 | 4 | 4 |

A*8 | 18 | 1 | 19 |

A*7 |

A*6 | 3 | 3 |

A*5 | 8 | 8 |

SKUPAJ | 74 | 6 | 80 |

B*11 | 3 | 3 |

B*10 | 43 | 2 | 45 |

B*9 | 4 | 4 |

B*8 | 46 | 46 |

B*7 | 66 | 1 | 67 |

B*6 | 50 | 50 |

B*5 | 32 | 1 | 33 |

B*4 |

B*3 | 81 | 81 |

SKUPAJ | 325 | 4 | 329 |

C*7 | 2 | 2 |

C*6 | 46 | 2 | 48 |

C*5 | 38 | 1 | 39 |

C*4 | 41 | 2 | 43 |

C*3 | 40 | 2 | 42 |

C*2 | 30 | 1 | 31 |

C*1 |

SKUPAJ | 197 | 8 | 205 |

D*5 | 1 | 1 |

D*4 | 11 | 11 |

D*3 | 8 | 8 |

D*2 | 1 | 1 |

D*1 | - | - |

SKUPAJ | 21 | - | 21 |

Vse skupaj | 617 | 18 | 635 |

(*) Upravna delovna mesta bodo prenesena iz kadrovskega načrta Komisije

6. DRUGO

6.1 Varovanje zdravja in varstvo potrošnikov (zunanji ukrepi)

Komisija predlaga spremembo predhodnega predloga proračuna za leto 2005 z vzpostavitvijo novega proračunskega člena 17 04 09 Mednarodni odnosi na področju varne hrane, zdravja živali, dobrega počutja živali in zdravja rastlin.

Cilj je omogočiti pristop Evropske skupnosti k Mednarodni konvenciji za varstvo novih rastlinskih vrst (UPOV), kakor je bila nazadnje spremenjena v Ženevi dne 19. marca 1991, in s tem spodbuditi rabo sistema Skupnosti za rastlinske sorte, ki obstaja skupaj z nacionalnimi sistemi za varstvo rastlinskih sort. Finančni prispevek ES k UPOV še ni določen, zato je za odobritve plačil in odobritve za prevzem obveznosti predlagan „p.m.“. Pričakuje se, da prispevek ne bo presegel 200 000 EUR v letu 2005, zato bo med letom financiran s transferjem.

6.2 Sodelovanje Švice v programih Skupnosti

Prispevki v povezavi s schengenskim pravnim redom

Glede na predloge, ki jih bo Komisija predložila Svetu, bo Švica prispevala k stroškom, povezanim z uporabo schengenske ureditve in osrednjo enoto sistema Eurodac.

Ti predlogi zadevajo sporazum med Evropsko unijo, Evropsko skupnostjo in Švicarsko konfederacijo v zvezi s pristopom slednje k izvajanju, uporabi in razvijanju schengenskega pravnega reda, pa tudi sporazum med Evropsko skupnostjo in Švico o merilih in mehanizmih za določitev države, pristojne za preučitev prošnje za azil, vložene v kateri koli državi članici ali v Švici.

Zato se predlaga razširitev obsega točk prihodka 6312 in 6313 za registriranje plačanih prispevkov, ki jih je Švica plačala za svoje sodelovanje pri schengenskem pravnem redu.

Drugo

Potrebna je tudi posodobitev pripomb k proračunu, da upoštevajo prispevek Švice k Evropski agenciji za okolje in programom MEDIA.

6.3 Tehnični popravki

Potrebni so številni tehnični popravki, da bi pripombe k proračunu odražale sprejetje pravne podlage od predhodnega predloga proračuna 2005. Ti so vključeni v tehnično prilogo k temu obrazložitvenem memorandumu.

PREGLEDNA TABELA POSTAVK FINANČNE PERSPEKTIVE

Finančna perspektiva Postavka/podpostavka | 2005 Finančna perspektiva | BDP 2005 | PDAL 1/2005 | PDB 2005 + PDAL 1/2005 |

|CA |PA |CA |PA |CA |PA |CA |PA | |1. KMETIJSTVO | | | | | | | | | |- Izdatki kmetijstva |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |- Podeželski razvoj in spremljajoči ukrepi |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Skupaj |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Presežek | | |763 550 000 | | | |763 550 000 | | |2. STRUKTURNE OPERACIJE | | | | | | | | | |- Strukturni skladi |37 247 000 000 | |37 246 564 455 |32 390 527 704 |+60 000 000 | |37 306 564 455 |32 390 527 704 | |- Kohezijski sklad |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Skupaj |42 441 000 000 | |42 378 497 444 |35 396 027 704 |+60 000 000 | |42 438 497 444 |35 396 027 704 | | Presežek | | |62 502 556 | | | |2 502 556 | | |3. NOTRANJA POLITIKA |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Presežek | | |53 416 880 | | | |53 416 880 | | |4. ZUNANJE AKTIVNOSTI |5 119 000 000 | |5 234 000 000 |5 010 179 000 |–65 000 000 |–10 000 000 |5 169 000 000 |5 000 179 000 | | Presežek | | |–115 000 000 | | | |–50 000 000 | | |5. UPRAVA |6 360 000 000 | |6 360 000 000 |6 360 000 000 | | |6 360 000 000 |6 360 000 000 | | Presežek | | |0 | | | |0 | | | 6. REZERVE | | | | | | | | | |- Jamstvena rezerva |223 000 000 | |223 000 000 |223 000 000 | | |223 000 000 |223 000 000 | |- Rezerva za nujno pomoč |223 000 000 | |223 000 000 |223 000 000 | | |223 000 000 |223 000 000 | |Skupaj |446 000 000 | |446 000 000 |446 000 000 | | |446 000 000 |446 000 000 | | Presežek | | |0 | | | |0 | | |7. PREDPRISTOPNA

STRATEGIJA |3 472 000 000 | |1 856 000 000 |3 179 850 000 |+219 000 000 |+45 240 000 |2 075 000 000 |3 225 090 000 | | Presežek | | | 1 616 000 000 | | | | 1 397 000 000 | | |8. KOMPENZACIJA |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Presežek | | | 11 004 | | | | 11 004 | | | SKUPAJ | 119 594 000 000 |114 235 000 000 |117 213 519 560 |109 539 516 839 |+214 000 000 |+35 240 000 |117 427 519 560 |109 574 756 839 | | Presežek | | |2 380 480 440 |4 695 483 161 | | |2 166 480 440 |4 660 243 161 | |

TEHNIčNA PRILOGA – PRAVNE PODLAGE, SPREJETE OD PREDHODNEGA PREDLOGA PRORAčUNA ZA LETO 2005

01 03 02 02 Makroekonomska pomoč za države zahodnega Balkana, ki niso povezane s predpristopno strategijo

Nadomestiti „Predlog za sklep Sveta ... Albanija ...“ z:

„Sklep Sveta 2004/580/ES z dne 29. aprila 2004 o dodelitvi makrofinančne pomoči Albaniji in o razveljavitvi Sklepa 1999/282/ES“ (UL L 261, 6.8.2004, str. 116)

01 04 01 07 Jamstvo Evropske skupnosti za programe zadolževanja, ki jih je sklenila Skupnost za zagotovitev finančne pomoči državam zahodnega Balkana

Nadomestiti „Predlog za Sklep Sveta ... Albanija ...“ z:

„Sklep Sveta 2004/580/ES z dne 29. aprila 2004 o dodelitvi makrofinančne pomoči Albaniji in o razveljavitvi Sklepa 1999/282/ES“ (UL L 261, 6.8.2004, str. 116)

02 02 04 01 Vseevropske e-vladne storitve za javne uprave, podjetja in državljane (IDAbc)

Sklep 2004/387/ES Evropskega parlamenta in Sveta z dne 21. aprila 2004 o interoperabilnem zagotavljanju vseevropskih e-vladnih storitev javnim upravam, podjetjem in državljanom (IDABC) (UL L 181, 18.5.2004, str. 25)

02 49 04 05 Omrežje za izmenjavo podatkov med upravami (Mednarodna pomoč za razvoj) – stroški za upravno poslovodenje

(spremeniti pripombe pravne podlage kot sledi:) glej točko 02 02 04 01

05 08 02 Raziskovanja o strukturi kmetijskih gospodarstev

Uredba (ES) št. 1435/2004 Evropskega parlamenta in Sveta z dne 22. junija 2004 o spremembi Uredbe Sveta (EGS) št. 571/88 o organizaciji statističnih raziskovanj Skupnosti o strukturi kmetijskih gospodarstev zaradi širitve (UL L 268, 16.8.2004, str. 1)

06 02 08 01 Evropska železniška agencija za nadziranje varnosti in medobratovalnosti – Subvencija pod naslovoma 1 in 2

06 02 08 02 Evropska železniška agencija za nadziranje varnosti in medobratovalnosti – Subvencija pod naslovom 3

Uredba (ES) št. 884/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba agencije) (UL L 164, 30.4.2004, str.1) in njen popravek (UL L 220, 21.6.2004, str. 3)

06 02 09 01 Galileo nadzorni organ – Subvencija pod naslovoma 1 in 2

06 02 09 02 Galileo nadzorni organ – Subvencija pod naslovom 3

Uredba Sveta (ES) št. 1321/2004 z dne 12. julija 2004 o vzpostavitvi upravljavskih struktur Evropskega satelitskega radio-navigacijskega sistema (UL L 246, 20.7.2004, str. 1)

06 03 01 Finančna podpora za projekte skupnega interesa o vseevropskem prometnem omrežju

Odločba št. 884/2004/ES Evropskega parlamenta in Sveta z dne 29. aprila 2004 o spremembi Odločbe št. 1692/96/ES o smernicah Skupnosti za razvoj vseevropskega prometnega omrežja in njegovem popravku (UL L 201, 7.6.2004, str. 1)

07 01 04 04 Akcijski program Skupnosti na področju civilne zaščite - Stroški upravnega poslovodenja

(spremeniti pripombe pravne podlage kot sledi:) glej točko 07 03 06 01

07 03 03 LIFE III (Finančni instrument za okolje – od leta 2000 do 2006) Projekti na ozemlju Skupnosti – del I (varstvo narave)

07 03 04 LIFE III (Finančni instrument za okolje – od leta 2000 do 2006) - Projekti na ozemlju Skupnosti – del II (varstvo okolja)

(sprememba, v pripombi pravne podlage, datuma predloga za Uredbo Parlamenta in Sveta)

Predlog Uredbe Evropskega parlamenta in Sveta, ki ga je predložila Komisija dne 7. novembra 2003 o spremembi Uredbe (ES) št. 1655/2000 o finančnem instrumentu za okolje (LIFE) (KOM(2003) 667 konč.).

10 05 01 Razgradnja jedrskih objektov in ravnanje z odpadki

Sporočilo Komisije Svetu in Evropskemu parlamentu z dne 19. maja 2004 o razgradnji jedrskih objektov in ravnanju z odpadki – Jedrska odgovornost, ki izhaja iz dejavnosti Skupnega raziskovalnega središča (JRC), opravljenih pod Pogodbo Euratom (SEK(2004) 621 konč.).

11 01 04 02 Tesnejši odnos z ribiško industrijo in tistimi, ki jih zadeva skupna ribiška politika - Stroški upravnega poslovodenja

11 04 01 Tesnejši odnos z ribiško industrijo in tistimi, ki jih zadeva skupna ribiška politika

Sklep Sveta z dne 19. julija 2004 o ustanovitvi regionalnih svetovalnih svetov v okviru skupne ribiške politike (UL L 256, 3.8.2004, str. 17)

11 07 02 Finančni prispevek državam članicam za stroške na področju nadzora

2004/465/ES Odločba Sveta z dne 29.4.2004 o finančnem prispevku Skupnosti za programe nadzora ribištva (UL L 157, 30.4.2004, str. 114)

18 08 03 Vizumski informacijski sistem (VIS)

2004/512/ES Odločba Sveta z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5)

17 03 03 01 Evropski center za preprečevanje in nadzor bolezni – Subvencija pod naslovoma 1 in 2

Uredba (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in nadzor bolezni (UL L 142, 30.4.2004, str. 1)

17 03 03 02 Evropski center za preprečevanje in nadzor bolezni – Subvencija pod naslovom 3

Uredba (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in nadzor bolezni (UL L 142, 30.4.2004, str. 1)

21 02 06 Vključitev vprašanja spolov v razvojno sodelovanje

Obstoječe besedilo predhodnega predloga proračuna za leto 2005 („Predlog za Uredbo ...o spodbujanju enakosti spolov ... (KOM(2003) 465 konč.)“ se nadomesti z naslednjim besedilom:

Uredba (ES) št. 806/2004 Evropskega parlamenta in Sveta z dne 21. aprila 2004 o spodbujanju enakosti spolov pri razvojnem sodelovanju (UL L 143, 30.4.2004, str. 40).

03 03 01 Spremljajoči ukrepi k reformi združevanja, boja proti monopolizmu in liberalizaciji trga ter dejavnostim kartelov

31 02 41 01 Diferencirana odobrena proračunska sredstva (neobvezni stroški)

(odstraniti člen 03 03 01 (točka 1) in spremeniti skupna sredstva)

[1] UL L 248, 16.9.2002, str. 1.

[2] Sklep 2003/430/ES Evropskega parlamenta in Sveta z dne 19. maja 2003 o reviziji finančnega načrta.

[3] KOM(2004) 465 z dne 7. julija 2004.

[4] Sklepi Evropskega sveta z dne 17. in 18. junija 2004, točka 31.

[5] Sklepi Evropskega sveta z dne 17. in 18. junija 2004, točka 34.

[6] Sklep 2003/430/ES Evropskega parlamenta in Sveta z dne 19. maja 2003 o reviziji finančnega načrta, Priloga II – Izjava o členu 32 in Prilogi XV Pristopne pogodbe.

[7] KOM(2004) 191 konč., 24.3.2004: sporočilo Komisije Svetu in Evropskemu parlamentu o rezultatih vmesnega pregleda upravičenosti, v skladu s členom 2 Uredbe Sveta (ES) št. 1164/94 o ustanovitvi Kohezijskega sklada.